b'\n_START_ARTICLE_\nLuhtahiirihaukka\n_START_SECTION_\nKuvaus\n_START_PARAGRAPH_\nLuhtahiirihaukka on pieni hiirihaukka. Koiras on keskim\xc3\xa4\xc3\xa4rin pienempi kuin naaras, mutta kokoero on pienempi kuin useimmilla petolinnuilla, ja maastossa sukupuolia ei voi erottaa. Pituus vaihtelee 37\xe2\x80\x9345 cm:n v\xc3\xa4lill\xc3\xa4, siipienv\xc3\xa4li on 80\xe2\x80\x93103 cm ja paino 342\xe2\x80\x93625 g. Sen siivet ovat leve\xc3\xa4t ja py\xc3\xb6re\xc3\xa4muitoiset, ja k\xc3\xa4rki kaartuu liit\xc3\xa4ess\xc3\xa4 yl\xc3\xb6sp\xc3\xa4in. Pyrst\xc3\xb6 on leve\xc3\xa4 ja hiirihaukojen keskim\xc3\xa4\xc3\xa4r\xc3\xa4isen pituinen suhteessa vartaloon. Sen \xc3\xa4\xc3\xa4ntely on kimakkaa kirkunaa, kuten muillakin hiirihaukoilla._NEWLINE_Kiinnostavaa siin\xc3\xa4 on, ett\xc3\xa4 sit\xc3\xa4 esiintyy melanistista mustaa versiota, mutta v\xc3\xa4limuotoja tumman ja vaalean v\xc3\xa4lilt\xc3\xa4 ei ole. Tummia on l\xc3\xa4hinn\xc3\xa4 Floridassa, vaalea on yleinen muualla sen levinneisyysalueella._NEWLINE_Vaalealla aikuisella on tumma yl\xc3\xa4puoli, alapuoli on valkoinen muuten paitsi, ett\xc3\xa4 pyrst\xc3\xb6 ja lenninsulat ovat harmaat tummin raidoin. Nuoret yksil\xc3\xb6t ovat samanlaisia kuin aikuiset, mutta naama on enemm\xc3\xa4n raidallinen kuin valkoinen, ja pyrst\xc3\xb6n raidat ovat samanlevyiset, kun taas aikuisella on leve\xc3\xa4 raita l\xc3\xa4hell\xc3\xa4 pyrst\xc3\xb6n k\xc3\xa4rke\xc3\xa4. Kun lintu on hyvin n\xc3\xa4kyviss\xc3\xa4, vaaleasta muodosta ei voi erehty\xc3\xa4, vaikka sen selk\xc3\xa4 ja huppu on musta._NEWLINE_Tumman muodon aikuinen on mustanruskea p\xc3\xa4\xc3\xa4lt\xc3\xa4 ja alta pyrst\xc3\xb6\xc3\xa4 ja lenninsulkia lukuun ottamatta, jotka ovat harmaan ja tumman raidallisia kuten vaalealla muodolla, mutta mahdollisesti harmaa on tummempaa. Nuorilla linnuilla on samanlainen pyrst\xc3\xb6kuvio kuin vaalean muodon nuorilla, ja alapuoli on valkot\xc3\xa4pl\xc3\xa4inen. Tumman muodon erottaminen muista tummista hiirihaukoista on vaikeaa, etenkin l\xc3\xa4hisukuisesta vihelt\xc3\xa4j\xc3\xa4hiirihaukasta (Buteo platypterus)._NEWLINE_Tummaa muotoa pidettiin pitk\xc3\xa4\xc3\xa4n omana lajinaan Buteo fuliginosus.'